eusebius-scr-eccl.commentaria-in-psalmos Ps_83.6
Ὅτι κρείσσων ἡμέρα μία ἐν ταῖς αὐλαῖς σου ὑπὲρ χιλιάδας . ἐξελεξάμην παραρριπτεῖσθαι ἐν τῷ οἴκῳ τοῦ θεοῦ μου μᾶλλον ἢ οἰκεῖν με ἐν σκηνώμασιν ἁμαρτωλῶν · Τῆς τοῦ θεοῦ παρουσίας τὴν μίαν τῆς ἐκ νεκρῶν ἀναστάσεως ἡμέραν πολὺ κρείττονα χιλιάδων καὶ προτιμοτέραν ὁ τὸν παρόντα ψαλμὸν λέγων ἡγεῖται . αἰνίττεσθαι δὲ ἡγοῦμαι διὰ τῶν χιλιάδων τὸν χρόνον τῆς συστάσεως τῆς Ἱερουσαλήμ . ἐν ὅλοις γὰρ χιλίοις ἔτεσι συνέστη ὁ ἐν αὐτῇ νεώς · τοσαῦτα γὰρ ἦν τὰ ἀπὸ τῆς Σολομῶνος κατασκευῆς τοῦ ναοῦ μέχρι τῆς τοῦ σωτῆρος ἡμῶν παρουσίας , ἃ καὶ αὖθις δηλοῦσθαι ἡγοῦμαι διὰ τοῦ πθ ψαλμοῦ , ὃς ἐπιγέγραπται μέν · προσευχὴ Μωσέως , φησὶν δὲ προϊών · ὅτι χίλια ἔτη ἐν ὀφθαλμοῖς σου ὡσεὶ ἡμέρα ἡ ἐχθές , ἥτις διῆλθεν , καὶ φυλακὴ ἐν νυκτί . Τῆς οὖν χιλιάδος ἐκείνης ἡ μία ἡμέρα τῆς ἐκ νεκρῶν ἀναστάσεως τοῦ σωτῆρος ἡμῶν προκριτέα καὶ προτιμοτέρα τυγχάνει τῷ ταύτης ἐπιθυμητῇ γενομένῳ . διὸ εὔχεται ταχῦναι τὴν παρουσίαν αὐτοῦ λέγων · ... ἰδέ , ὁ θεός , καὶ ἐπίβλεψον εἰς τὸ πρόσωπον τοῦ χριστοῦ σου , ὅτι κρείσσων ἡμέρα μία ἐν ταῖς αὐλαῖς σου ὑπὲρ χιλιάδας . Οὐ πάντως δὲ πληθυντικῶς ἀκουστέον τῶν χιλιάδων · παρὰ γὰρ Ἑβραίοις αὕτη ἡ λέξις μίαν χιλιάδα σημαίνει , ὡς παντὶ τῷ ἐπιστήσαντι δῆλον ἔσται . καὶ ἐπειδήπερ ἡ μία ἡμέρα προτιμοτέρα ἐστὶ τῆς χιλιάδος ἐν ταῖς αὐλαῖς ταῖς καθ’ ὅλης τῆς οἰκουμένης διὰ τῆς θεοφανείας τοῦ προφητευομένου θεοῦ ἱδρυθείσαις , διὰ τοῦτο καὶ ἀνωτέρω ἔλεγεν · ἐπιποθεῖ καὶ ἐκλείπει ἡ ψυχή μου εἰς τὰς αὐλὰς τοῦ κυρίου . Καὶ πάλιν ἐπειδήπερ ἀνωτέρω ἔλεγε τό · μακάριοι οἱ κατοικοῦντες ἐν τῷ οἴκῳ σου , εἰς τοὺς αἰῶνας τῶν αἰώνων αἰνέσουσί σε · Τούτῳ πιστεύων καὶ ἀκριβῶς πεπεισμένος ἀληθῆ εἶναι τὸν λόγον διὰ τοῦτό φημι · ἐξελεξάμην παραρριπτεῖσθαι ἐν τῷ οἴκῳ τοῦ θεοῦ μου μᾶλλον , ἵν’ ἐν τῷ οἴκῳ τοῦ θεοῦ ὢν , δύνωμαι εἰς τοὺς αἰῶνας τῶν αἰώνων αἰνεῖν τὸν θεόν . μᾶλλον δὲ ἐξελεξάμην ὥσπερ τὴν μίαν ἡμέραν ὑπὲρ τὴν χιλιάδα , οὕτως τὸν οἶκον τοῦ θεοῦ , ἥτις ἐστὶν ἐκκλησία θεοῦ ζῶντος , στῦλος καὶ ἑδραίωμα τῆς ἀληθείας , μᾶλλον ἢ οἰκεῖν ἐν τοῖς πολλοῖς σκηνώμασι τῶν ἁμαρτωλῶν . μιμήματα γὰρ τῶν σκηνωμάτων τοῦ θεοῦ καὶ οἱ ἁμαρτωλοὶ ἑαυτοὺς κατεσκεύασαν · ἀλλὰ τὰ μὲν τοῦ θεοῦ ἀγαπητὰ τυγχάνει , μίσους δὲ ἄξια τὰ τῶν ἁμαρτωλῶν .
Lemmas: ὅτι2 κρατύς ἡμέρα εἷς ἐν ὁ αὐλή σύ ὑπέρ χιλιάς . ἐκλέγω παραρρίπτω ἐν ὁ οἶκος ὁ θεός ἐγώ μᾶλλον ἢ οἰκέω ἐγώ ἐν σκήνωμα ἁμαρτωλός · ὁ ὁ θεός παρουσία ὁ εἷς ὁ ἐκ νεκρός ἀνάστασις ἡμέρα πολύς ἀγαθός χιλιάς καί πρότιμος ὁ ὁ πάρειμι ψαλμός λέγω ἡγέομαι . αἰνίσσομαι δέ ἡγέομαι διά ὁ χιλιάς ὁ χρόνος ὁ σύστασις ὁ Ἱερουσαλήμ . ἐν ὅλος γάρ χίλιοι ἔτος συνίστημι ὁ ἐν αὐτός ναῦς · τοσοῦτος γάρ εἰμί ὁ ἀπό ὁ Σολομών κατασκευή ὁ ναός μέχρι ὁ ὁ σωτήρ ἐγώ παρουσία , ὁ καί αὖθις δηλόω ἡγέομαι διά ὁ ΠΘ ψαλμός , ὅς ἐπιγράφω μέν · προσευχή Μωσῆς , φημί δέ πρόειμι · ὅτι χίλιοι ἔτος ἐν ὀφθαλμός σύ ὡσεί ἡμέρα ὁ χθές , ὅστις διέρχομαι , καί φυλακή ἐν νύξ . ὁ οὖν χιλιάς ἐκεῖνος ὁ εἷς ἡμέρα ὁ ἐκ νεκρός ἀνάστασις ὁ σωτήρ ἐγώ προκριτέος καί προτιμότερος τυγχάνω ὁ οὗτος ἐπιθυμητής γίγνομαι . διό εὔχομαι ταχύνω ὁ παρουσία αὐτός λέγω · ... ὁράω , ὁ θεός , καί ἐπιβλέπω εἰς ὁ πρόσωπον ὁ χριστός σύ , ὅτι κρατύς ἡμέρα εἷς ἐν ὁ αὐλή σύ ὑπέρ χιλιάς . οὖον πάντως δέ πληθυντικός ἀκούω ὁ χιλιάς · παρά γάρ Ἑβραῖος οὗτος ὁ λέξις εἷς χιλιάς σημαίνω , ὡς πᾶς ὁ ἐφίστημι δῆλος εἰμί . καί ἐπεί ὁ εἷς ἡμέρα προτιμότερος εἰμί ὁ χιλιάς ἐν ὁ αὐλή ὁ κατά ὅλος ὁ οἰκέω διά ὁ θεοφάνεια ὁ προφητεύω θεός ἱδρύω , διά οὗτος καί ἀνωτέρω λέγω · ἐπιποθέω καί ἐκλείπω ὁ ψυχή ἐγώ εἰς ὁ αὐλή ὁ κύριος . καί πάλιν ἐπεί ἀνωτέρω λέγω ὁ · μακάριος ὁ κατοικέω ἐν ὁ οἶκος σύ , εἰς ὁ αἰών ὁ αἰών αἰνέω σύ · οὗτος πιστεύω καί ἀκριβῶς πείθω ἀληθής εἰμί ὁ λόγος διά οὗτος φημί · ἐκλέγω παραρρίπτω ἐν ὁ οἶκος ὁ θεός ἐγώ μᾶλλον , ἵνα ἐν ὁ οἶκος ὁ θεός εἰμί , δύναμαι εἰς ὁ αἰών ὁ αἰών αἰνέω ὁ θεός . μᾶλλον δέ ἐκλέγω ὥσπερ ὁ εἷς ἡμέρα ὑπέρ ὁ χιλιάς , οὕτως ὁ οἶκος ὁ θεός , ὅστις εἰμί ἐκκλησία θεός ζῶ , στῦλος καί ἑδραίωμα ὁ ἀλήθεια , μᾶλλον ἢ οἰκέω ἐν ὁ πολύς σκήνωμα ὁ ἁμαρτωλός . μίμημα γάρ ὁ σκήνωμα ὁ θεός καί ὁ ἁμαρτωλός ἑαυτοῦ κατασκευάζω · ἀλλά ὁ μέν ὁ θεός ἀγαπητός τυγχάνω , μῖσος δέ ἄξιος ὁ ὁ ἁμαρτωλός .